ഈ ദേശീയോദ്യാനം മഹാവേലി റിവർ പ്രൊജക്ടിന്റെ കീഴിലുളള നാലു ദേശീയോദ്യാനങ്ങളിലൊന്നാണ്. <MASK>, ഫ്ലഡ് പ്ലെയിൻസ്, സോമവതിയ എന്നിവയാണ് മറ്റു മൂന്ന് ദേശീയോദ്യാനങ്ങൾ. 1980-ൽ മണ്ണുകൊണ്ടുള്ള ഒരു പഴയ തകർന്ന ബണ്ടിനോട് ചേർന്ന് 30 അടി ഉയരവും 30 അടി വിസ്താരവും 219 അടി നീളവുമുള്ള ഒരു പുരാതന വാട്ടർ ഷട്ടർ ഉള്ളതായി കണ്ടുപിടിക്കപ്പെട്ടിരുന്നു. കല്ലുകൊണ്ടുള്ള സ്ലാബും ഇഷ്ടികക്കല്ലുകളും ഉപയോഗിച്ചാണ് ഷട്ടർ നിർമ്മിച്ചിരുന്നത്. രണ്ടു പാളികളായിട്ടാണ് മുകളിലെ ഷട്ടർ നിർമ്മിച്ചിരിക്കുന്നത്. ബി.സി. 6-ാംനൂറ്റാണ്ടിനുമുൻപായിരിക്കാം ഇത് നിർമ്മിച്ചതെന്ന് കരുതപ്പെടുന്നു. ശ്രീലങ്കൻ ചരിത്രത്തിലുള്ള വിവിധകാലഘട്ടത്തിൽപ്പെട്ട ബുദ്ധസന്ന്യാസികളുടെ ദേവാലയങ്ങൾ ,പ്രതിമകൾ, സ്തൂപങ്ങൾ, ക്ഷേത്രങ്ങൾ, ആശ്രമങ്ങൾ എന്നിവ ഹെനിൻഗല, കുടവിള, ഗുരുകുമ്പുറ, ഉൾക്കണ്ടൻകൊട, വെരപോകുണ എന്നീ സ്ഥലങ്ങളിൽ നിന്ന് കണ്ടെത്തിയിരുന്നു. എ.ഡി. 3-ാം നൂറ്റാണ്ടിലുള്ള ബ്രാഹ്മി ലിപിയിലുള്ള ശിലാലിഖിതങ്ങൾ കണ്ടേഗമകണ്ടയിൽ നിന്നും കണ്ടെടുത്തിട്ടുണ്ട്. 1000-ത്തിലും താഴെ ജനസംഖ്യയുള്ള വെദ്ധാ വംശജർ കണ്ടെഗംവേള, കോട്ടത്തലവ, ദംമ്പന എന്നിവിടങ്ങളിൽ ദേശീയോദ്യാനമായി പ്രഖ്യാപിക്കുന്നതുവരെ താമസിച്ചിരുന്നു.
മധുരു ഓയ ദേശീയോദ്യാനം
ന്യൂഡൽഹിയിൽ വാസ്‍ഗമുവ സോമവതിയ കൊളംബോ